Ιωάννης Μόουμπρεϋ, 3ος βαρόνος Μόουμπρεϋ

Ο **Ιωάννης (Β΄) ντε Μόουμπρεϋ, 3ος βαρόνος Μόουμπρεϋ**, αγγλ.: *John (II) de Mowbray, 3rd Baron Mowbray* (29 Νοεμβρίου 1310 – 4 Οκτωβρίου 1361) ήταν ο μοναχογιός του Ιωάννη (Α΄) ντε Μόουμπρεϋ 2ου βαρόνου Μόουμπρεϋ, και της πρώτης του συζύγου, Αλίν ντε Μπριούς,  κόρης του Γουλιέλμου ντε Μπραόζ 2ου βαρόνου Μπραόζ. Γεννήθηκε στο Χόβινγκχαμ του Γιόρκσιρ. 

## Ο βίος του
Ο πατέρας του Μόουμπρεϋ, ο 2ος βαρόνος, τάχθηκε με τον Θωμά 2ο κόμη του Λάνκαστερ, στη Μάχη του Μπόρομπριτζ στις 16 Μαρτίου 1322 εναντίον του Εδουάρδου Β', και συνελήφθη αιχμάλωτος στη μάχη. Απαγχονίστηκε στην Υόρκη στις 23 Μαρτίου 1322, και οι περιουσίες του κατασχέθηκαν.  Η σύζυγός του και ο γιος του Ιωάννης φυλακίστηκαν στον Πύργο του Λονδίνου, μέχρι που ο Εδουάρδος Β' εκθρονίστηκε από τη σύζυγό του, Ισαβέλλα της Γαλλίας, και τον Ρογήρο Μόρτιμερ 1ο κόμη του Μαρς.

Οι Μόουμπρεϋ απελευθερώθηκαν το 1327. Ο 3ος βαρόνος ντε Μόουμπρεϋ φέρεται να είχε την εύνοια του Εδουάρδου Γ΄, καθώς ήταν παρών στη Γαλλία στον Πόλεμο της Βρετονικής Διαδοχής για τις πολιορκίες της Νάντης και του Αγκιγιόν. Ήταν επίσης στο πλευρό των Άγγλων στη Μάχη του Σταυρού του Νέβιλ στον Β΄ Πόλεμο της Ανεξαρτησίας της Σκωτίας. Απεβίωσε από πανώλη στην Υόρκη στις 4 Οκτωβρίου 1361, και τάφηκε στο Φράιαρς Μάινορ στο Μπέντφορντ. 

## Οικογένεια
Νυμφεύτηκε πρώτα, πριν από τις 26 Φεβρουαρίου 1322, τη Μωντ ντε Χόλλαντ, κόρη του Ροβέρτου ντε Χόλλαντ 1ου βαρόνου Χόλλαντ, και της Μωντ λα Ζους, κόρης και συγκληρονόμου του Άλαν λα Ζους 1ου βαρόνου λα Ζους του Άσμπυ. Ο γάμος αργότερα ακυρώθηκε.  

Έπειτα νυμφεύτηκε, μεταξύ 28 Φεβρουαρίου 1327 και 4 Ιουνίου 1328, την Ιωάννα του Λάνκαστερ, 6η και νεότερη κόρη του Ερρίκου 3ου κόμη του Λάνκαστερ, με την οποία απέκτησε έναν γιο και δύο κόρες: 

* Ιωάννης, 4ος βαρόνος Μόουμπρεϋ.  
* Μπλανς (απεβ. 21 Ιουλίου 1409)/ Είχε συμφωνηθεί να παντρευτεί τον Εδουάρδο ντε Μόνταγκιου (απεβ. πριν από τον Φεβρουάριο του 1359), γιο και κληρονόμο του Εδουάρδου ντε Μόνταγκιου 1ου βαρόνου Μόνταγκιου (απεβ. 3 Ιουλίου 1461), από την Αλίκη του Νόρφολκ, κόρη και κληρονόμο του Θωμά του Μπράδερτον. Ωστόσο, ο γάμος δεν πραγματοποιήθηκε. Παντρεύτηκε (1) με παπική άδεια στις 21 Μαρτίου 1349, τον Ιωάννη ντε Σέγκρεϊβ (απεβ. πριν από την 1η Απριλίου 1353), γιο και κληρονόμο του ΙΩάννη Σέγκρεϊβ 4ου βαρόνου Σέγκρεϊβ από τη Μαργαρίτα δούκισσα του Νόρφολκ, κόρη και κληρονόμο του Θωμά του Μπράδερτον. Έπειτα (2), ως 2η σύζυγός του, τον σερ Ροβέρτο Μπέρταμ (απεβ. 1363). (3), πριν από τις 5 Ιουνίου 1372, τον Θωμά ντε Πόινινγκς 2ο βαρόνο του Πόινινγκς (απεβ. πριν από τις 25 Ιουνίου 1375), γιο και κληρονόμο του Μάικλ ντε Πόινινγκς 1ου βαρόνου του Πόινινγκς· (4), πριν από τις 21 Μαρτίου 1378, τον σερ Ιωάννη ντε Γουόρθ (απεβ. πριν από την 1η Ιουνίου 1391)· και (5), πριν από τις 5 Νοεμβρίου 1394, τον σερ Ιωάννη Γουίλτσιρ. Δεν είχε απογόνους από κανέναν από τους συζύγους της. 
* Ελεονώρα, παντρεύτηκε (1) ως 2η σύζυγός του, τον Ρογήρο λα Γουόρ 3ο βαρόνο ντε Λα Γουόρ (απεβ. 27 Αυγούστου 1370),  με τον οποίο απέκτησε μία κόρη, την Ιωάννα Λα Γουόρ, η οποία παντρεύτηκε τον Θωμά Γουέστ 1ο βαρόνο Γουέστ· και (2) τον σερ Λιούις Κλίφορντ του πρίγκιπα Ρίσμπορω, Μπάκιγχαμσιρ, αδελφό του Χιου ντε Κλίφορντ.    

Παντρεύτηκε για τρίτη φορά, με παπική άδεια στις 4 Μαΐου 1351, την Ελισάβετ ντε Βερ (απεβ. 14 ή 16 Αυγούστου 1375), χήρα του σερ Χιου Κόρτενεϋ (απεβ. πριν από τις 2 Σεπτεμβρίου 1349) και κόρη του Ιωάννη ντε Βερ 7ου κόμη της Οξφόρδης, από τη Μωντ ντε Μπάντλεσμιρ, κόρη του Βαρθολομαίου ντε Μπάντλεσμιρ 1ου βαρόνου Μπάντλεσμιρ.  Μετά το τέλος του Μόουμπρεϋ, η χήρα του, Ελισάβετ ντε Βερ, παντρεύτηκε, πριν από τις 26 Νοεμβρίου 1368, τον σερ Γουλιέλμο ντε Κόσινγκτον. 

## Πρόγονοι

## Σημειώσεις

## Αναφορές
* Archer, Rowena E. (2004). "Mowbray, John (III), fourth Lord Mowbray (1340–1368)". Oxford Dictionary of National Biography (online ed.). Oxford University Press. doi:10.1093/ref:odnb/19452.
* 
* 
* 
* 
* 

Κατηγορία:Άγγλοι ευγενείς